《送程给事知越州》
宋代·张炎民

威名尝使虏人惊，杖节还朝欲请缨。三绝文章留丽正，一麾江请去承明。

夕闱入对虚青琐，昼锦行归耀绛旌。秋雨鲈莼厨膳美，晓风铙鼓使船轻。

鉴湖云水关心久，蓬阁烟峦照眼清。西省自应论出守，未容全慰吏民情。

作者简介：张炎民，英宗治平间知于潜县（清嘉庆《于潜县志》卷一二），一说在神宗熙宁中（《宋诗纪事补遗》卷二五）。元丰初，为秘书丞充三班院主簿（《续会稽掇英集》卷四）。